— 37 — 
DoftiiMCA MP. S. Johannes. 
Abiit Jésus tram mare Galilœæ et sequebatur ilium maxima 
turba quia v[idebant ] s[igua] q[uœ ] [[aciebat] s[uper] h[is] q[ui ] 
inf[innabantuj']. Es paroles de la s. ewangel dcues prendre le 
confort et la doctrine de uostre saluement. Si com dist s. Polz : 
Quœcunque scripta sunt ad u[estram] d[octrinam ] s[cripta] 
etc. Tôt ce qu’est escrit est escrit a ves uostre doctrine. 
A ves uostre doctrine uos raconte hui li ewanglisles un molt 
glorious miracle que Nostre S[ire] fist a un ior et si dist : 
Jhesu s’en alat ultre la mer de Gai et sel siwoiet grant multi- 
tudine de gent, car ilh ueoient les signes et les miracles qu’il 
faisoit de ceus qui malade estoient. Et quant Nostre S[ire] ot 
sus son chief leuet et il ot ueve 1 la grant torbe de gent qui a 
lui uenoient, si dist a s. Philip[um] : Dont achatrons nos des 
pains que cist maniuoisent? Se li demanda por ce qu’il l’en- 
saieuet, car il sauoit bien li piux Deus qu'il auoit a faire. 
Oiez la grant miséricorde de la grant dochor de nostre salueor 
qui songnieuet de ce dont il paisteroit ceus qui le sivoient. 
Ceus cui il paissoit de pain spiritel uoloit il ausi paistre de 
pain terrien et corporel. Dont li respondi s. Philipes : Sire, 
dist il, por ce dfenier] n’aroies tu mie tant de pain que ches- 
cuns en eust un petit. Et uns de ses desciples li dist; ce fu 
S. Andres li frcres S. Piere : Ci at, dist il, un enfant qui at 
v. pains d’orge et ii. poissons, mais c’est molt pou entre tant 
de gent. Li enfes qui les v. p[ains] porteuet signefie le puele 
desjuies; li v. p[ain] sign[efient] les v. bures Moyse u la lois 
eret escrile que li pueles des juies porteuet et si ne s’en sole- 
uent mie, car il n’entendoient les misteres ne les commans 
qui estoient enclous en la uiez loi, qui [150 v.] nos sunt aouert Fol. 130 v. 
et reueleit par la doctrine de Jhesu Crist. Ce que li pain 
furent d’orge n’est mie sens raison car uos saueis bien que li 
orges est de tel nature et si fer et enclos li grains en la pailhe 
qu’a paine sens grant trauailh l’en puet om fors traire. Si 
faite estoit la uiez lois qui si astoit et li spirituez et couers sens 
1 Ueve — veue. 
